గుల్మోహర్ (2023 సినిమా)

***గుల్మోహర్*** (ఆంగ్లంలో  ఫ్లేమ్ ట్రీ; తెలుగులో తురాయి లేదా కోడిపుంజు చెట్టు) 2023 లో విడుదలైన హిందీ భాషా కుటుంబ చిత్రం. దీనిని రాహుల్ వి.చిత్తెల్ల రచించి దర్శకత్వం వహించాడు. ఈ చిత్రంలో షర్మిలా ఠాగూర్, మనోజ్ బాజ్ పాయ్, సిమ్రాన్, సూరజ్ శర్మ, అమోల్ పాలేకర్, కావేరి సేథ్ మొదలైనవారు నటించారు. ఇది డిస్నీ + హాట్స్టార్ ఓ.టి.టి వేదికగా 3 మార్చి 2023న విడుదలైంది. ఇది 54వ ఐఎఫ్ఎఫ్ఐ, ఇండియన్ పనోరమా ప్రధాన స్రవంతి విభాగంలో ప్రదర్శించారు.

2023 ఫిల్మ్ ఫేర్ OTT అవార్డులలో, *గుల్మోహర్*  చిత్రానికి 14 నామినేషన్లు లభించాయి. ఇందులో వెబ్ ఒరిజినల్ ఫిల్మ్ ఉత్తమ నటి (క్రిటిక్స్),  అత్యుత్తమ సహాయ నటుడు (శర్మ) సహా 3 అవార్డులు గెలుచుకుంది. 70వ జాతీయ చలనచిత్ర పురస్కారాలలో, ఈ చిత్రానికి హిందీలో ఉత్తమ ఫీచర్ ఫిల్మ్, ముఖర్జీ  చిత్తెల్లకు ఉత్తమ స్క్రీన్ ప్లే (సంభాషణలు), బాజ్ పాయ్ కు 'స్పెషల్ మెన్షన్' లభించాయి.

## కథ
బాత్రా కుటుంబం అనేక దశాబ్దాలుగా అంటే  34 సంవత్సరాలుగా "గుల్మోహర్" అనే పేరుగల ఇంట్లో నివసిస్తోంది. వారి గుల్మోహర్ విల్లాను శాశ్వతంగా వదలి వెళ్లేముందు చివరి నాలుగు రోజులు హోలీ పండుగ వరకు గడుపుతారు. సామానులు కట్టేవారు,  రవాణాదారులు తమ పని మొదలుపెట్టే ముందు కుటుంబం ఒక చివరి విందులో  కలుస్తుంది. అయితే, గజల్,  ముచ్చట్లు జరిగే సమయంలో, వారి సంబంధాలలో నెలకొన్న అసమ్మతులు బహిర్గతమవుతాయి.  వారి వర్తమానం, అల్లకల్లోలమైన గతంతో కలిసి గందరగోళం ఏర్పడుతుంది.&nbsp; &nbsp; &nbsp;

## తారాగణం

* కుసుమ్ బాత్రాగా - షర్మిలా ఠాగూర్
* కుసుమ్ బాత్రా కొడుకు అరుణ్ బత్రాగా - మనోజ్ బాజ్‌పేయి
* అరుణ్ బత్రా భార్య ఇందిర "ఇందు" బాత్రాగా - సిమ్రాన్
* ఆదిత్య "ఆది" బత్రాగా - సూరజ్ శర్మ
* సుధాకర్ బాత్రాగా - అమోల్ పాలేకర్
* దివ్య బత్రాగా - కావేరీ సేథ్
* అమృత "అము" బాత్రాగా - ఉత్సవి ఝా
* అంకుర్‌గా - డానిష్ సూద్
* కమల్ బత్రాగా - అనురాగ్ అరోరా
* నీనా బాత్రాగా - దేవికా షహానీ
* కిషోర్ బాత్రాగా - శ్రీహర్ష్ శర్మ
* రేష్మా సయీద్‌గా - శాంతి బాలచంద్రన్
* జీతేంద్ర "జీతు" కుమార్‌గా - జతిన్ గోస్వామి
* పరమ్‌గా - చందన్ రాయ్
* ఇర్ఫాన్‌గా - గంధర్వ్ దేవాన్
* అవినాష్‌గా - తలత్ అజీజ్
* వినోద్ నాగ్‌పాల్ - బాబాగా (అరుణ్‌కి స్వంత తండ్రి)
* దీపికగా - తన్వీ రావ్
* రాధేశ్యామ్‌గా - అభినవ్ భట్టాచార్జీ
* సురేఖగా - త్రిప్తి సాహు
* పాయల్‌గా - నర్గీస్ నందల్
* సమీర్‌గా - వరుణ్ నారాయణ్
* రాకీ పాత్రలో - కనిష్క్ సేథ్
* సూరిగా - దీపక్ బగ్గా
* యంగ్ కుసుమ్‌గా - హిబా కమర్
* యంగ్ సుప్రియగా - సంజినా గాధ్వి

## సంగీతం
షెల్లీ సాహిత్యం అందించిన ఈ చిత్రానికి సిద్ధార్థ ఖోస్లా, అలన్ డెమాస్ సంగీతం అందించారు. జీ మ్యూజిక్ కంపెనీ ఈ సౌండ్ ట్రాక్ ను  2023 ఫిబ్రవరి 25న విడుదల చేసింది.  

## ప్రశంసలు, విమర్శలు
*గుల్మోహర్*  విమర్శకుల ప్రశంసలు విస్తృతంగా అందుకుంది. ఠాగూర్, బాజ్పేయి, సిమ్రాన్ నటనను విమర్శకులు ప్రశంసించారు.  రాటెన్ టొమాటోస్ (చలన చిత్ర సమీక్షల సంకలనాలు అందించే  వెబ్ సైట్) 11కి 91% అనుకూలంగా స్పందించారు. దీని సగటు రేటింగ్ 7.3/10.  ఈ చిత్రం ప్రేక్షకుల నుండి కూడా ప్రశంసలు అందుకుంది. 

ఎన్డిటివికి చెందిన సైబల్ ఛటర్జీ ఈ చిత్రానికి 5 కి 4 నక్షత్రాలను ఇచ్చి, తారాగణం సమిష్టి ప్రదర్శనను ప్రశంసిస్తూ, "మ్యూట్ చేసిన మెలోడ్రామాలో చాలా అందం ఉంది" అని అన్నారు.

ది *[[ఇండియన్ ఎక్స్‌ప్రెస్|ఇండియన్ ఎక్స్ప్రెస్]]* చెందిన అలకా సాహ్ని గుల్మోహర్ ను  మీరా నాయర్  సినిమా 'మాన్సూన్ వెడ్డింగ్' కి సమాంతరంగా  సమీక్షించి, దీనిని దర్శకుడు రాహుల్ వి చిత్తెల్ల తన గురువుకు అందించిన నివాళి అని పేర్కొన్నారు.

*[[ది టైమ్స్ ఆఫ్ ఇండియా|టైమ్స్ ఆఫ్ ఇండియా]]* కి చెందిన ధవల్ రాయ్ ఈ చిత్రానికి 3.5 నక్షత్రాలను ఇచ్చి, నటులకు ప్రత్యేక ప్రశంసలు అందిస్తూ ఠాగూర్ " అత్యున్నత శ్రేష్ఠత" అని, "మనోజ్ నటన అత్యుత్తమంగా ఉంది, అతని భార్య ఇందూగా సిమ్రాన్ కూడా సమానంగా నటించింది. భార్యాభర్తలుగా తెరపై వీరిద్దరి ప్రదర్శన, వారి కెమిస్ట్రీ వలె గుర్తించదగినది" అని పేర్కొన్నారు. మిగిలిన నటీనటుల ప్రదర్శనలు "ప్రశంసనీయమైనవి" అని ఆయన ప్రస్తావించారు.
*[[హిందూస్తాన్ టైమ్స్]]* కు చెందిన మోనికా రావల్ కుక్రేజా, తారాగణం నటనను  ప్రశంసించినప్పటికీ, "ఈ చిత్రానికి చాలా మంచి ఎడిటింగ్ అవసరమని"  పేర్కొంది.

గేసీలోని సంజీబ్ కలిత, ఈ చిత్రాన్ని విమర్శనాత్మకంగా పరిశీలిస్తూ, "ఈ చిత్రంలో  కేవలం ప్రతీకవాదం (అక్షరార్ధానికి మించి లోతైన భావన,  ఆలోచన, భావోద్వేగాలను సూచించే కళారూపం),  వైవిధ్యం అనే భ్రాంతి చూపించారు" అని పేర్కొంది. కాళితా ఇంకా "తరగతి, ఆర్థిక వ్యవస్థ,  సమాజం నుండి ఒంటరి స్త్రీ భావోద్వేగాలు, వివాహ వ్యవస్థ,  సమాజం ద్వారా పురుషులకు ఏర్పరచిన ప్రత్యేక హక్కులు, మహిళల అణచివేత వంటి ఈ సూక్ష్మబేధాలను స్పృశించిన దర్శకుడు రాహుల్ వి. చిత్తెల్లా ఇంకొంత నొక్కి చెప్పడం అవసరం" అని భావించింది. 

## పురస్కారాలు

## మూలాలు
వర్గం:సమీక్షించని అనువాదాలున్న పేజీలు
వర్గం:హిందీ సినిమాలు